བ་སྦྱང་ལ་བལྟོས་པས།།ཡིག་བརྒྱ་འབུམ་ཙམ་ལྟུང་བཤགས་ནི།།བརྒྱ་ཕྱག་གང་མང་སྔོན་བཏང
ནས།།དུས་གསུམ་སངས་རྒྱས་ཐམས་ཅད་དང་།།དབྱེར་མེད་རྩ་བའི་བླ་མ་ལ།།སྙིང་ནས་གསོལ་འདེབས་ཡང་ཡང་བྱ།།དངོས་གཞི་ཕྱག་རྒྱ་ཆེན་པོ་ལ།།བཞེད་ཚུལ་མང་དུ་འདུག་ན་ཡང་།།

མདོ་སྔགས་དབྱེ་བས་གཉིས་སུ་ཡོད།།ཕྱི་མ་རྡོ་རྗེའི་ལུས་ཉིད་ལ།།གནད་དུ་བསྣུན་སོགས་ཐབས་མཁས་ལས།།བྱུང་བའི་བདེ་ཆེན་འོད་གསལ་ཏེ།།ས་ར་ཧ་དང་ཀླུ་སྒྲུབ
ཞབས།།ན་རོ་མེ་ཏྲིའི་ཕྱག་ཆེན་ཏེ།།གྲུབ་སྙིང་སྐོར་ནས་བསྟན་པ་ཡི།།བླ་མེད་རྒྱུད་སྡེའི་ཡང་སྙིང་ཡིན།།སྔོན་མ་རྒྱས་འབྲིང་བསྡུས་གསུམ་གྱིས།།དངོས་བསྟན་སྟོང་ཉིད་བསྒོམ་ཚུལ་ཏེ།།
འདི་ལས་གཞན་པའི་ཐར་པའི་ལམ།།མེད་ཅེས་འཕགས་མཆོག་ཀླུ་སྒྲུབ་གསུང་།།འདིར་ནི་དེ་ཡི་དགོངས་པ་བཞིན།།ཕྱག་རྒྱ་ཆེན་པོའི་བྲིད་ཕོག་སྟེ།།སེམས་ཀྱི་ངོ་སྤྲོད་བྱེད་པའི་ཚུལ།།རྒྱུད
ལྡན་བླ་མའི་གསུང་བཞིན་བརྗོད།།ལྷན་ཅིག་སྐྱེས་སྦྱོར་གའུ་མ།།ལྔ་ལྡན་རོ་སྙོམས་ཡི་གེ་བཞི།།ཞི་བྱེད་གཅོད་ཡུལ་རྫོགས་ཆེན་དང་།།དབུ་མའི་རྟ་ཁྲིད་ལ་སོགས་པ།།སོ་སོར་མིང་འདོགས
མང་ན་ཡང་།།ངེས་དོན་ལུང་རིགས་ལ་མཁས་ཤིང་།།ཉམས་མྱོང་ཅན་གྱི་རྣལ་འབྱོར་པས།།དཔྱད་ན་དགོངས་པ་གཅིག་ཏུ་འབབ།།དེས་ན་འདི་ལ་ལྷ་ཐོག་ནས།།སྒོམ་པ་འཚོལ་དང་སྐོམ་ཐོག

ནས།།ལྟ་བ་འཚལ་བའི་ལུགས་གཉིས་ལས།།འདིར་ནི་ཕྱི་མའི་ལུགས་བཞིན་ཡིན།།བསམ་གཏན་བདེ་བའི་སྟེགས་བྲལ།།ལུས་གནད་བདུན་དང་ལྡན་བྱས་ལ།།རླུང་རོ་དགུ་ཕྲུགས་དག་ཏུ་བས་པ།།རིག་པ་དྭངས་སྟོ་ལེགས་
པར་ཕྱེ།།རྣམ་དག་དགེ་བའི་སེམས་ལྡན་པས།།སྐྱབས་འགྲོ་སེམས་བསྐྱེད་སྔོན་དུ་བཏང་།།ཟབ་ལམ་བླ་མའི་རྣལ་འབྱོར་བསྒོམ།།ཤུགས་དྲག་གསོལ་འདེབས་བརྒྱ་རྩ་སོགས།།བྱས་ནས་བླ་མ་རང་ལ་བསྟིམ།།སྣང་བ་བན་བུན་དང་དེ་
ལ།།དེ་དོགས་ལ་སོགས་རྣམ་ཏོག་གིས།།བཅས་བཅོས་གང་ཡང་མི་བྱེད་པ།།གཡོ་མེད་ཅུང་ཟད་མཉམ་པར་གཞོག།བརྒྱལ་དང་གཉིད་ལོག་ལྟ་བུ་ཡི།།ཡིད་བྱེད་བཀག་པ་མ་ཡིན་པ།།མ་ཡེངས་དྲན་པའི་ཀྱང་མི་ཚུགས།།འགྲུབ
རིག་པའི་ཤེས་བཞིན་སྔོགས།།རིག་ཅིང་གསལ་བའི་ངོ་བོ་ལ།།ཐིམ་གྱིས་བསྒྲིམས་ལ་གཅེར་གྱིས་ལྟོས།།རྣམ་རྟོག་གང་དང་གང་སྐྱེས་པ།།དེ་དང་དེ་ཉིད་དངོས་ཟིན་བྱ།།ཡང་ན་རལ་བསྐོར་མཁན་བཞིན་དུ།།རྣམ་རྟོག་ཅི་སྐྱེས་ཟད་ཟད།
གཅོད།།བཅད་མཐར་གནས་པ་དེ་ཡི་ཚེ།།དྲན་པ་མ་ཤོར་ལྷོད་ཀྱིས་གློད།།དྲིམ་གྱིས་བསྒྲིམས་ལ་ལྷོད་ཀྱིས་གློད།།སེམས་ཀྱིས་འཇོག་ས་དེ་ན་གདའ།།ཞེས་དང་གཞན་ཡང་ཇི་སྐད་དུ།།འཇུར་བུས་བཅིངས་པའི་སེམས་ཉིད་ནི།།
གློགྲོང་ན་གྲོལ་བཐེ་ཚོམ་མེད།།ཅེས་གསུངས་པ་ལྟར་མ་ཡེངས་གློང་།།རྣམ་རྟོག་གང་སྐྱེས་ངོ་བོ་ལ།།བལྟས་ཚེ་རང་ཡལ་སྟོང་སང་འཆར།།དེ་བཞིན་གནས་ཚེའང་བརྟགས་པ་ན།།མ་བསྒྲིབ་སྟོང་གསལ་ཐིག་གེ་བ།།མཐོང་བ་གནས
འགྱུ་འདྲེས་པ་ཞེས།།གྲགས་ཤིང་རྣམ་རྟོག་ཅི་སྐྱེས་ཀྱང་།།མི་འགོག་འགྱུ་བ་ངོས་ཟིན་པར།།བྱས་ཏེ་དེ་ཡི་ངོ་བོ་ལ།།འཇོག་པ་རྫིངས་ཀྱི་བྱ་བརྩོན་ནི།།འཕུར་བའི་དཔེ་དང་མཚུངས་པ་ཡིན།།ཇི་ལྟར་གཟིངས་ནས་འཕུར་བའི་བྱ་རོག་ནི།།

ཕྱོགས་རྣམས་བསྐོར་ནས་སླར་ཡང་དེར་འབབ་བཞིན།།ཞེས་པ་ཇི་བཞིན་བསྐྱངས་པ་ལས།།མཉམ་གཞག་ངོ་བོ་གང་གིས་ཀྱང་།།མ་སྒྲིབས་དྲངས་ཤིང་གསལ་བ་དང་།།གཟུགས་ཅན་གང་དུ་མ་གྲུབ་པས།།
སྟོང་་སང་ནམ་མཁའ་ལྟ་བུ་དང་།།ཅི་ཡང་འཆར་བས་ཐིག་གེ་བ།།དེ་ལྟར་སེམས་ཀྱི་ཆོས་ཉིད་ནི།།མངོན་སུམ་ལྷག་གིས་མཐོང་མོད་ཀྱང་།།འདི་ཞེས་གཟུང་ཞིང་བསྟན་དུ་མེད།།གང་ཤར་འཛིན་མེད་ལྐུག་པར་འཇོག།འདི་ནི་སངས
རྒྱརྒྱས་སྦར་བཅངས་སུ།།གཏོད་པའི་གདམས་ངག་ཡིན་ནོ་ཞེས།།དེང་སར་གངས་རིའི་སྒོམ་ཆེན་པ།།ཕལ་ཆེར་དགོངས་པ་གཅིག་གིས་སྒྲོག།དེ་ལྟར་མོད་ཀྱི་ཚུལ་འདི་ནི།།དང་པོའི་ལས་ཅན་སེམས་གནས་པ།།བསྒྲུབ་པའི་རྨད་བྱུང་།
ཐབས་མཁས་དང་།།སེམས་ཀྱི་ཀུན་རྫོབ་ངོ་སྤྲོད་ཚུལ།།ཡིན་ཞེས་ཆོས་ཀྱི་རྒྱལ་མཚན་སྒྲ།།ད་ནི་སེམས་ཀྱི་ཆོས་ཉིད་ལ།།ངོ་སྤྲོད་ཇི་ལྟར་བྱ་བའི་ཚུལ།།སངས་རྒྱས་རྣམས་ཀྱི་ཡེ་ཤེས་ཀུན།ངུར་སྨྲིག་འཛིན་པའི་ཚུལ་བཟུང་དང་།།
བདག་བློ་རྨོངས་པའི་མུན་སེལ་བའི།།རྩ་བའི་བླ་མའི་ཞལ་གདམས་འགོད།།སྔར་གྱི་མཉམ་གཞག་དང་ཉིད་ལས།།མ་གཡོས་དྲངས་པའི་ཆུ་ནང་དུ།།ཇི་ལྟར་ཉེའུ་ཆུང་འཁྲུག་པ་ལྟར།།ཕྲ་མོའི་ཤེས་པས་སྒོམ་པ་པོའི།།སྐྱེས
བུས་རང་བཞིན་མཛངས་པར་བརྟག།འཕགས་པ་ཀླུ་སྒྲུབ་སྐྱོབ་ཉིད་ཀྱིས།།སྐྱེས་བུ་ས་མིན་ཆུ་མ་ཡིན།།མེ་མིན་ཆུང་མིན་ནམ་མཁའ་མིན།།རྣམ་ཤེས་མ་ཡིན་ཀུན་མིན་ན།།དེ་ལས་གཞན་ན་སྐྱེས་བུ་གང་།།སྐྱེས་བུ་ཁམས་དྲུག
འདས་པའི་ཕྱིར།།ཡང་དག་མ་ཡིན་ཇི་ལྟ་བར།།དེ་བཞིན་ཁམས་ནི་རེ་རེ་ཡང་།།འདུས་ཕྱིར་ཡང་དག་ཉིད་དུ་མིན།།གསུངས་པ་ཇི་བཞིན་བཙལ་བ་ན།།མཉམ་གཞག་མཉམ་པར་འཇོག་མཁན་སོགས།།རྡུལ་ཕྲན་ཙམ་ཡང་མ་རྙེད།།

པཔ།།དེ་ཚེ་གཡེད་མེད་རྩེ་གཅིག་ཏུ།།ནམ་མཁའ་ལྟ་བུའི་མཉམ་གཞག་སྐྱོང་།།ཡང་ན་མཉམ་པར་བཞག་པའི་ངང་།།གཟུགས་སུ་མ་གྲུབ་སྟོང་སང་ངོ་།།སྒྲིབ་མེད་སྣ་ཚོགས་འཆར་ཤིང་འཕྲོ།།འགག་སྲེད་གསལ་
ཞིང་རིག་པའི་རྒྱན།།ཆད་པ་མེད་པ་འཇུག་པའི་སེམས།།ལྟོས་མེད་སྡང་ཞིང་འཛིན་པ་ཡི།།ཞེན་ཡུལ་མགོན་པོ་ཞི་བལྟས།།རྒྱུད་དང་ཚོགས་ཞེས་བྱ་བ་ནི།།ཕྲེང་བ་དམག་སོགས་བཞིན་དུ་འརྫུན།།ཞེས་གསུངས་ལུང་དང
རིག་པ་ཡིས།།སྡང་ཚུལ་ལྟར་དུ་མ་གྲུབ་པའི།།དང་དུ་རྩེ་གཅིག་མཉམ་པར་གཞོག།མདོར་ན་བདག་གི་དགེ་བའི་བཤེས།།དོན་དང་མཐུན་པའི་ཐམས་ཅད་མཁྱེན།།སངས་རྒྱས་ཡེ་ཤེས་ཞལ་ལྡནས།།གར་ཤར་རྣམ་རྟོག
འཛིན་པར་ཡང་རིག་ན།།དོན་དམ་ཆོས་དབྱིངས་གཞན་ལ་ལྟོས་མིད་འཆར།།ཤར་བའི་ངང་དུ་རིག་པ་ཞུགས་པ་ལ།།རྩེ་གཅིག་མཉམ་པར་འཇོག་པ་ཨི་མཧོ།ཞེས་གསུངས་དེ་བཞིན་དམ་པས་ཀྱང་།།སྟོང་པའི་དྲང་དུ་རིག་པའི་མདུང་བསྐོར
བྱ།།ལྟ་བ་ལ་ཐོགས་བུག་མྱེད་དོ་དང་རི་བ།།ཞེས་སོགས་དགོད་པ་གཅིག་ཏུ་གནས།།རྗེས་ནི་ཕྱག་ཆེན་བསྒོམ་པ་ལས།།བྱུང་བའི་རྣམ་དཀར་ཅི་མཆིས་པ།།དུས་གསུམ་དགེ་ཚོགས་རྒྱ་མཚོར་བཅས།།བླ་མེད་བྱང་ཆུབ་ཆེན་པོར
བསྔོ།།དེ་ལྟར་གོམས་ནས་ཚོགས་དྲུག་གིས།།ཡུལ་དུ་སྣ་ངབ་ཅི་ཤར་ཡང་།།སྣང་ཚུལ་ཞིབ་མོར་རྟོག་ཤིག་དང་།།གནས་ཚུལ་རྗེན་པར་ལྒང་གིས་འཆར།།གང་ཤར་ངོས་འཛིན་ལྟ་བུའི་གནང་།།མདོར་ན་རང་སེམས་ལ་སོགས
པ།།གང་གང་སྡང་བའི་དོན་དེ་ནི།།མ་འཛིན་དེ་དེའི་གནས་ཚུལ་དེ།།ངེས་པར་གྱིས་ལ་རྟག་ཏུ་སྦྱོང་།།འདི་ལྟར་ཤེས་ནས་འཁོར་འདས་ཀྱི།།ཆོས་ཀུན་རང་བཞིན་གཅིག་ཏུ་སྦྱོར།།དེ་སྐད་དུ་ཡང་འཕགས་པ་ལྷས།།དངོས་པོ

གཅིག་གི་ལྟ་སྒོ་གང་།།དེ་ནི་ཀུན་གྱི་ལྟ་པོར་བཤད།།གཅིག་གི་སྟོང་ཉིད་གང་ཡིན་པ།།དེ་ནི་ཀུན་གྱི་སྟོང་ཉིད་ཡིན།།ཅེས་གསུངས་དེ་ལྟར་ཆོས་ཉིད་ལ།།ཚུལ་བཞིན་མཉམ་པར་བཞག་པའི་ངོར།།ཡོད
མེད་ལ་སོགས་འཁྱོར་འདས་ཀྱི།།སྤྲོས་པའི་མཐའ་དང་བྲལ་མེད་ཀྱི།།དེ་ལས་ལངས་ནས་བརྟག་པའི་ཚེ།།མིང་ཀྱང་བཏགས་ཡོད་ཙམ་ཞིག་གི།།བྱ་བྱེད་རྟེན་འབྲེལ་བསྙོན་མེད་པར།།རྨི་ལམ་སྨིག་རྒྱུ་ཆུ་ཟླ་དང་།།སྐུ་མར་ལྟ་བུར་
ངང་གིས་འཆར།།སྡང་བས་སྟོང་པ་མི་བསྒྲིབ་ཅིང་།།སྟོང་པས་སྣང་བ་མི་འགོག་པ།།སྟོང་དང་རྟེན་འབྱུང་དོན་གཅིག་པའི།།ལམ་བཟང་དེ་ཚེ་མངོན་སུམ་འགྱུར།།དེ་སྐད་སྨྲ་བ་མང་ཐོས་སྤོང་བ་པ།།བློ་བཟང་ཆོས་ཀྱི་རྒྱལ་མཚན་ཞེས
བྱ་སྟེ།།དགེ་བས་འགྲོ་ཀུན་ཞི་སྒོ་གཉིས་པ་དང་།།བྲལ་བའི་ལམ་འདིས་མྱུར་དུ་རྒྱལ་གྱུར་ཅིག།ཅེས་ཕྱག་རྒྱ་ཆེན་པོའི་ངོ་སྤྲོད་བྱེད་ཚུལ་འདི་ཡང་།འདི་ནང་གི་ཆོས་བརྒྱད་སྐྱོན་པའི་བློས་གར་ལྟར་མཐོང་ནས།དབེན་པའི་རི་སལ་དུ་དྲང
སྲོང་གི་སྤྱོད་ཚུལ་གྱིས་འདུག་ནས།ལམ་འདི་ལ་ཉམས་ལེན་སྙིང་པོར་བྱེད་པ་གནས་བཅུ་རབ་འབྱམས་པ་དགེ་འདུན་རྒྱལ་མཚན་དང་ཧ་མཐོང་ཀ་བཅུ་པ་ཤེས་རབ་སེང་གེ་གཉིས་ཀྱིས་སྔ་མོ་ནས་ཡང་ཡང་བསྐུལ་ཞིང་།གཞན་ཡང་དེས་དོན
ཕྱག་ཆེན་གྱི་ཉམས་ལེན་བྱེད་པར་འདོད་པའི་རང་གི་སློབ་མ་མང་པོས་བསྐུལ་བ་དང་།།ཁྱད་པར་རྗེ་གྲུབ་པའི་དབང་ཕྱུག་ཐམས་ཅད་མཁྱེན་པ་རྒྱལ་བ་དབེན་ས་པ་ཆེན་པོ་དེ་ཉིད་ཀྱིས་རང་གཞན་ལ་འདོམས་པར་མཛད་པའི་ཉམས་འགུར་ཞིག་ཏུ་
པཤེས་གཉེན་བསྟེན་ཚུལ་ཞི་ལྷག་གི་བར་བཀའ་གདམས་ལམ་རིམ་ལྟར་གདམས་ནས།མཇུག་ཏུ་བཤད་མ་ཐེག་པའི་ལམ་འདི་མ་ཡིན་པ།།ད་ལྟའི་གངས་ཅན་པ་ལ་མ་གྲགས་པའི།།ཕྱག་རྒྱ་ཆེན་པོའི་གདམས་ངག་མཐར་ཐུག་པ།།

ད་ལྟ་ཡི་གེར་འགོད་པར་མི་ནུས་སོ།།ཞེས་དེ་དུས་དགག་བྱའི་དབང་གིས་མི་འགོད་པ་ཕྱི་དུས་ལ་དགོངས་པ།དཔེར་ན་དམ་ཆོས་པད་དཀར་རུ།།སངས་རྒྱས་ཡེ་ཤེས་རབ་ཏུ་རྟོགས་བྱའི་ཕྱིར།།ཐབས་འདི་རང་བྱང་གིས་ནི་མཛད་གྱུར་གྱི།།
དེ་དེ་དག་རྣམས་ལ་ཁྱེད་ཅག་སངས་རྒྱས་སུ།།འགྱུར་རོ་ཞེས་ནི་ནམ་ཡང་མི་གསུང་ངོ་།།ཅི་ཕྱིར་ཞེ་ན་སྐྱོབ་པ་དུས་ལ་གཟིགས།།ཞེས་གསུང་བ་དང་འདྲ་བའི་བཞེད་པ་བསྒྲུབ་པའི་ཕྱིར།།སྟོན་པ་མཉམ་མེད་ཤཱཀྱའི་རྒྱལ་པོ་ནུས་བཟུང་སྟེ།།
བདག་གི་རྩ་བའི་བླ་མ་ཐམས་ཅད་མཁྱེན་ཅིང་གཟིགས་པ་སངས་རྒྱས་ཡེ་ཤེས་ཞབས་ཀྱི་ཞལ་སྔ་ནས་ཀྱི་བར།ལམ་འདི་མངོན་སུམ་དུ་ཐུགས་ཉམས་སུ་བསྟར་བའི་བྱིན་རླབས་ཀྱི་བརྒྱུད་པ་མ་ཉམས་ཤིང་།དམ་ཚིག་ལ་སེལ་མ་ཞུགས་པའི་རིགས་སུ་བྱུང
ཞིང་མདོ་རྒྱུད་དམ་པའི་མན་ངག་འཛིན་པའི་སྤོངས་པ་བླ་བཟང་ཆོས་ཀྱི་རྒྱལ་མཚན་གྱིས།དགེ་ལྡན་རྣམ་པར་རྒྱལ་བའི་གླིང་དུ་སྦྱར་བའོ།ཕྱག་ཆེན་བརྒྱུད་པའི་གསོལ་འདེབས་ནི།ན་མོ་མ་ཧཱ་མུ་དྲཱ་ཡེ།།ལྷུན་གྲུབ་སྐུ་གསུམ་གྱི་གཞལ
ཡས་སུ།།དཔལ་དང་པོའི་སངས་རྒྱས་རིགས་ཀུན་གཙོ།།ཁྱབ་བདག་རྡོ་རྗེ་འཆང་ལ་གསོལ་བ་འདེབས།།རྒྱུད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུང་འཇུག་ཕྱག་རྒྱ་ཆེན་པོ་ཡི།།
མཆོག་མྱུར་དུ་ཐོབ་པར་བྱིན་གྱིས་རློབས།།ཞིང་རབ་འབྱམས་ཕྱོགས་བཅུའི་འཇིག་རྟེན་ན།།དུས་གསུམ་གྱི་རྒྱལ་བ་བསྐྱེད་པའི་ཡབ།།མཁྱེན་རབ་འཕགས་པ་འཇམ་དཔལ་ལ་གསོལ་བ་འདེབས།།རྒྱུད་བདག་འཛིན་འཁྲི་བ་ཆོད་པ་དང་།།
བྱབྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུང་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།ཡུལ་བྱང་ཕྱོགས་ཁ་བ་ཅན་ལྗོངས་འདིར།།ཐུབ་བསྟན་ལ་ཐུབ་དབང་གཉིས་པའི་རྗེ།།རྗེ་བཙུན་བློ་བཟང་།།

གྲགས་པ་ལ་གསོལ་བ་འདེབས།།རྒྱུད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུག་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།འཇམ་
དབྱངས་ཀྱི་སྲས་པོ་ཙོང་ཁ་པའི།།སྒྲུབ་བརྒྱུད་ཀྱི་བསྟན་པ་འཛིན་པའི་གཙོ།།རྟོགས་ལྡན་འཇམ་དཔལ་རྒྱ་མཚོ་ལ་གསོལ་བ་འདེབས།།རྒྱུད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུང
འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།སྙན་བརྒྱུད་ཀྱི་གདམས་པའི་མཛོད་ཕྱེ་ནས།།སྐལ་ལྡན་གྱི་གདུལ་བྱ་སྤྲིན་མཛད་པའི།།བ་སོ་ཆོས་ཀྱི་རྒྱལ་མཚན་ལ་གསོལ་བ་འདེབས།།རྒྱུད་བདག་འཛིན།།
འའཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འཕྱོངས་པ་དང་།།ལམ་ཟུང་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།རིམ་གཉིས་ཀྱི་རྣལ་འབྱོར་མཐར་ཕྱིན་ནས།།འཆི་མེད་ཀྱི་རིག་འཛིན་སྐུ
བརྙེས་པའི།།གྲུབ་མཆོག་དྷརྨ་བཛྲ་ལ་གསོལ་བ་འདེབས།།རྒྱུད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུང་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།
ཆོས་བརྒྱད་ཀྱི་འཆིང་བས་མ་གོས་པར།།ངེས་དོན་གྱི་བསྟན་པའི་རྒྱལ་མཚན་འཛིན།།བློ་བཟང་དོན་ཡོད་གྲུབ་པ་ལ་གསོལ་བ་འདེབས།།རྒྱུད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ
ཟུང་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།སྐུ་གསུམ་གྱི་ཕོ་བྲང་ཉམས་དགའ་བར།།ངུར་སྨྲིག་གི་གར་གྱིས་འགྲོ་ཀུན་འདྲེན།།མཁས་གྲུབ་སངས་རྒྱས་ཡེ་ཤེས་ལ་གསོལ་བ་འདེབས།།

རྒྱུརྒྱུད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུང་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས་རློབས།།རྗེ་གྲུབ་ཐོབ་གོང་མའི་གདན་ས་རཱ།།དད་ལྡན་གྱི་གདུལ།།
བྱའི་དཔལ་དུ་ཤར།།དྲིན་ཅན་རྩ་བའི་བླ་མ་ལ་གསོལ་བ་འདེབས།།རྒྱད་བདག་འཛིན་འཁྲི་བ་ཆོད་པ་དང་།།བྱམས་སྙིང་རྗེ་བྱང་སེམས་འབྱོངས་པ་དང་།།ལམ་ཟུང་འཇུག་ཕྱག་རྒྱ་ཆེན་པོ་ཡི།།མཆོག་མྱུར་དུ་ཐོབ་པར་བྱིན་གྱིས
རློབས།།རྗེ་བླ་མ་སངས་རྒྱས་སུ་མཐོང་བ་དང་།།གནས་འཁོར་བ་ལ་ཞེན་པ་ལོག་པ་དང་།།མ་འགྲོ་ཀུན་སྒྲོལ་བའི་ཁུར་ཁྱེར་ནས།།ལམ་ཐུན་མོངས་དང་ཐུན་མོང་མ་ཡིན་པའི།།དཔལ་ཟུང་འཇུག་ཕྱག་རྒྱ་ཆེན་པོ་དེ།།དུས
མྱུར་དུ་ཐོབ་པར་བྱིན་གྱིས་རློབས།ཞེས་པའང་དགེ་སློང་བློ་བཟང་ཆོས་ཀྱི་རྒྱལ་མཚན་གྱིས་སྨྲས་སོ།།སརྦ་མངྒ་ལམ།།